အအိကို၊ တိုရှိမင်းသမီး

သည် ဂျပန်ဧကရာဇ် နာရူဟီတိုနှင့် ဧကရီ မဆာကိုတို့၏ တစ်ဦးတည်းသော သမီးတော် ဖြစ်သည်။

 မွေးဖွားခြင်း 
အအိကိုကို ၂၀၀၁ ခုနှစ် ဒီဇင်ဘာလ ၁ ရက်နေ့ နေ့လယ် ၂ နာရီ ၄၃ မိနစ်တွင် တိုကျိုမြို့ရှိ Imperial Household Agency ဆေးရုံတွင် မွေးဖွားခဲ့ပြီး ထိုအချိန်က အိမ်ရှေ့မင်းသား နာရူဟီတိုနှင့် အိမ်ရှေ့မင်းသမီး မဆာကိုတို့၏ ပထမဆုံးသောနှင့် တစ်ဦးတည်းသော ကလေးဖြစ်သည်။  

ဓလေ့ထုံးတမ်းစဉ်လာအရ မင်းသမီး၏ အမည်ကို ဧကရာဇ်မင်းက ရွေးချယ်ပေးရသော်လည်း သူမ၏ မိဘများက ရွေးချယ်ခဲ့သည်။ တရုတ်ဒဿနပညာရှင် မင်စီးယပ်စ်၏ သွန်သင်ချက်တစ်ခုဖြစ်သည့် Li Lou II ၏ အပိုဒ် ၅၆ မှ ရွေးချယ်ခဲ့သည်။ မင်းသမီး၏ ကိုယ်ရေးကိုယ်တာအမည်ကို Aiko   နှင့်  ဟု ကန်ဂျီ အက္ခရာများဖြင့် ရေးသားထားပြီး အခြားသူများကို ချစ်တဲ့သူ တစ်ယောက်ဟု အဓိပ္ပာယ်ရသည်။Colin Joyce (2001-12-08). "Japan's princess named 'one who loves others'". The Daily Telegraph, 8 December 2001.  ဟူသော တော်ဝင်ဘွဲ့ တော်လည်း ရရှိထားသည်။

 ပညာရေး 
အအိကိုသည် Gakushūin သူငယ်တန်းမှာ ၂၀၀၆ ခုနှစ် ဧပြီလ ၃ ရက်နေ့တွင် သူမ၏ ပညာရေး စတင်ခဲ့သည်။Japan's Princess Aiko, 4, starts kindergarten. redOrbit. April 10, 2006. Retrieved December 2, 2009.၂၀၀၈ ခုနှစ် မတ်လ ၁၅ ရက်နေ့တွင် သူငယ်တန်းမှ ထွက်ခဲ့သည်။Princess Aiko finishes kindergarten. The Japan Times. March 16, 2009. Retrieved December 1, 2009.

ရှစ်နှစ်ပြည့်မွေးနေ့တွင် သူမ၏ စိတ်ဝင်စားမှုများသည် ကန်ဂျီအက္ခရာများ ရေးသားခြင်း၊ လက်ရေးလှရေးသားခြင်း၊ ကြိုးခုန်ခြင်း ၊ စန္ဒယားတီးခြင်းနှင့် တယောတီးခြင်း၊ ကဗျာရေးခြင်းတို့ ပါဝင်သည်ဟု ထုတ်ပြန်ထားသည်။

အအိကိုသည် ၂၀၁၀ ခုနှစ် မတ်လ အစောပိုင်းတွင် မူလတန်းကျောင်းမှ အတန်းဖော်များ၏ အနိုင်ကျင့်မှုကြောင့် အခြားကလေးများနှင့် မပေါင်းသင်းဘဲ အိမ်တွင် နေခဲ့ရသည်။ သူမသည် ၂၀၁၀ ခုနှစ် မေလ ၂ ရက်နေ့တွင် အကန့်အသတ်ဖြင့် ကျောင်းပြန်တက်ခဲ့သည်။ ကျောင်းပြန်တက်ပြီးနောက် အိမ်ရှေ့မင်းသား၏ အိမ်တော်မှ ဆရာဝန်တစ်ဦး၏ အကြံဉာဏ်ဖြင့် မိခင်နှင့်အတူ ကန့်သတ်အရေအတွက် ကန့်သတ်ထားသော အတန်းများကို တက်ရောက်မည်ဖြစ်ကြောင်း နန်းတော်အရာရှိတစ်ဦးက ပြောကြားခဲ့သည်။

အအိကိုသည် ၂၀၁၁ ခုနှစ် နိုဝင်ဘာလတွင် အဆုတ်ရောင်ရောဂါဖြင့် ဆေးရုံတက်ခဲ့ရသည်။ သူမသည် ၂၀၁၄ ခုနှစ်တွင် Gakushuin Girl's Junior High-school တွင် စာရင်းသွင်းခဲ့သည်။

သူမသည် ၂၀၁၈ ခုနှစ် နွေရာသီတွင် Eton College တွင် နွေရာသီ ပရိုဂရမ်တစ်ခု တက်ရောက်ရန် ၎င်း၏ ပထမဆုံး နိုင်ငံရပ်ခြား ခရီးကို ထွက်ခဲ့သည်။ မိသားစုနှင့် နီးစပ်သည့် အမည်မဖော်လိုသည့် နန်းတော်ရင်းမြစ်တစ်ခုမှ အစီရင်ခံချက်တွင် အအိကိုသည် သူမ၏ မိခင် မဆာကိုအား ရာထူးအသစ် ဧကရီအဖြစ် စိတ်ပိုင်းဆိုင်ရာ ပံ့ပိုးမှုဖြင့် ပံ့ပိုးပေးခဲ့သည်ဟု ဆိုသည်။ ၂၀၂၀ ခုနှစ် ဖေဖော်ဝါရီလတွင် ဂျပန်ဘာသာစကားနှင့် စာပေ အဓိကသင်ကြားမည့် Gakushuin တက္ကသိုလ်မှ သူမအား တက်ရောက်ရန် လက်ခံခဲ့သည်။

 အများပြည်သူဆိုင်ရာ 
အအိကိုသည် အသက် ၁၆ နှစ် ပြည့်ပြီးနောက် သူမ၏ မိဘများနှင့် လူသိရှင်ကြားပွဲများတွင် အတူလိုက်ပါလာခဲ့သည်။   သူမသည် သူမဖခင်၏ နန်းတက်ပွဲ အခမ်းအနားများတွင် လူကိုယ်တိုင်တက်ရောက်ရန် အရွယ်မရောက်သေးသူ ဖြစ်သောကြောင့် ထိုအချိန်တွင် တက်ရောက်နိုင်ခဲ့ခြင်း မရှိခဲ့ပါ။ ၂၀၂၁ ခုနှစ် ဒီဇင်ဘာလ ၅ ရက်နေ့တွင် သူမ၏ အသက် ၂၀ နှစ်ပြည့် မွေးနေ့ အပြီး တနင်္ဂနွေနေ့တွင် သူမသည် တရားဝင် အရွယ်အရာက်ခြင်း အခမ်းအနားတွင် ပါဝင်ခဲ့ပြီး ဧကရာဇ်မှ Grand Cordon of the Precious Crown ချီးမြှင့်ခြင်း ခံရသည်။ သူမသည် ဧကရာဇ်မိသားစု၏ အမှုထမ်းဆောင်သူအဖြစ် သူမ၏ ပထမဆုံးသော လူထုအခမ်းအနားအဖြစ် ၂၀၂၂ နှစ်သစ်ကူး အခမ်းအနားသို့ Imperial Palace တွင် တက်ရောက်ခဲ့သည်။

 ထီးနန်းဆက်ခံခြင်း 
၁၉၄၇ ခုနှစ် ဧကရာဇ် အိမ်ထောင်စုဥပဒေသည် ဂျပန်မင်းမျိုးမင်းနွယ်များကို ဖျက်သိမ်းခဲ့သည်။ ဤဥပဒေပါ ပြဋ္ဌာန်းချက်များအရ အင်ပါယာမိသားစုသည် ဧကရာဇ် တိုင်းရှော၏ သားမြေးများထံသာ ဆက်ခံစေခြင်း ဖြစ်စေခဲ့သည်။"Life in the Cloudy Imperial Fishbowl," The Japan Times. 27 March 2007. ဂျပန်၏ ဆက်ခံခြင်းဆိုင်ရာ ဥပဒေသည် အမျိုးသမီးများ သို့မဟုတ် အမျိုးသမီးများမှတစ်ဆင့် ဆက်ခံခြင်းကို တားမြစ်ထားသည်။

 စကားရည်လုပွဲများ 
တိုရှိမင်းသမီး အအိကို ဖွားမြင်ခြင်းသည် ၁၉၄၇ ခုနှစ် Imperial Household Law မှ လက်ရှိ agnatic primogeniture စနစ်မှ absolute primogeniture သို့ ပြောင်းလဲသင့်သည် ဆိုသည့်အချက်ကို အချေအတင်ငြင်းခုံမှုများ ဂျပန်တွင် ဖြစ်ပေါ်စေခဲ့ပြီး မောင်ငယ်တစ်ဦး သို့မဟုတ် ဝမ်းကွဲအမျိုးသား၏ ရှေ့တွင် အရင်မွေးဖွားခဲ့သော အမျိုးသမီးတစ်ဦးသည် ဂန္ဓမာပလ္လင်ကို အမွေဆက်ခံနိုင်စေမည် ဖြစ်သည်။ ဂျပန်သမိုင်းတွင် ဧကရီရှစ်ပါး ပါဝင်စိုးစံခဲ့သော်လည်း ၎င်းတို့၏ ဆက်ခံသူများသည် ဖခင်ဘုရင်မင်းမြတ်၏ သွေးသားတော်စပ်သူ အဖွဲ့ဝင်များထဲမှ အမြဲတမ်း ရွေးချယ်ခံခဲ့ရသည်။ အချို့သော ပညာရှင်အချို့က အမျိုးသမီးများ၏ စိုးစံမှုသည် ယာယီဖြစ်ပြီး အမျိုးသားတည်းသာ ထီးနန်းဆက်ခံရမည်ဟုဆိုသော ရှေးရိုးစွဲအမြင်ကို ၂၁ ရာစုတွင် ပြုပြင်သင့်သည်ဟု ငြင်းခုံကြသည်။

၂၀၀၅ ခုနှစ် အောက်တိုဘာလ ၂၅ ရက်နေ့တွင် အစိုးရမှ ခန့်အပ်ထားသော ကျွမ်းကျင်သူများအဖွဲ့သည် အစီရင်ခံစာတစောင် တင်သွင်းခဲ့ပြီး အမျိုးသမီးများ နန်းတက်ခွင့် ပေးရန် ဆက်ခံခြင်းဥပဒေကို ပြင်ဆင်ရန် အကြံပြုထားသည်။ ၂၀၀၆ ခုနှစ် ဇန်နဝါရီလ ၂၀ ရက်နေ့တွင် ဝန်ကြီးချုပ် Junichiro Koizumi သည် ၎င်း၏ နှစ်ပတ်လည် မိန့်ခွန်းတွင် အနာဂတ်တွင် တည်ငြိမ်သော ထီးနန်းဆက်ခံခြင်းအလို့ငှာ အမျိုးသမီးများ နန်းတက်ခွင့် ပေးသည့် ဥပဒေမူကြမ်းကို ဒိုင်းယက်လွှတ်တော်သို့ တင်သွင်းမည်ဟု ကတိပြုခဲ့သည်။

 ဝမ်းကွဲမောင်ငယ် မွေးဖွား 
ထိုစဉ်က အိမ်ရှေ့မင်းသား၏ ညီတော် မင်းသား ဖူမီဟီတိုနှင့် ကြင်ယာတော် ခီကိုတို့သည် ၎င်းတို့၏ တတိယမြောက်ရင်သွေးကို မျှော်လင့်ထားကြောင်း ၂၀၀၆ ခုနှစ် ဖေဖော်ဝါရီလတွင် ကြေညာပြီးနောက် ထီးနန်းဆက်ခံခြင်းဆိုင်ရာ အဆိုပြုချက်များကို ခေတ္တဆိုင်းငံ့ထားခဲ့သည်။ ၂၀၀၆ ခုနှစ် စက်တင်ဘာလ ၆ ရက်နေ့တွင် မင်းသမီး ခီကိုသည် ထိုအချိန်က အိမ်ရှေ့စံမင်းသား ဦးရီးတော်၊ ခမည်းတော် တော်ဝင်မင်းသားတို့နောက်မှာ ဂန္ဓမာပလ္လင်ဆက်ခံမည့် တတိယမြောက် သားတော် ဟီဆာဟီတိုကို ဖွားမြင်ခဲ့သည်။  .  မင်းသားလေး၏ ဖွားမြင်မှုသည် ဧကရာဇ်မိသားစုတွင် ၄၁ နှစ်အတွင်း ပထမဆုံးသော အမွေဆက်ခံမည့်သူ အမျိုးသားကို မွေးဖွားခဲ့ခြင်း ဖြစ်သည်။ ၂၀၀၇ ခုနှစ် ဇန်နဝါရီလ ၃ ရက်နေ့တွင် ဝန်ကြီးချုပ် ရှင်ဇိုအာဘေးက တော်ဝင်အိမ်ထောင်စုဥပဒေကို ပြင်ဆင်သည့် အဆိုပြုချက်ကို ပယ်ချမည်ဟု ကြေညာခဲ့သည်။ ထို့ကြောင့် ယခုအချိန်တွင်မှ တိုရှိမင်းသမီး အအိကို နန်းတက်ခွင့်ပြုရန် ဆက်ခံရေးဥပဒေများကို ပြောင်းလဲလိမ့်မည် မဟုတ်ပေ။

 ဘွဲ့များ၊ ပုံစံများနှင့် ဂုဏ်ထူးများ 

 ခေါင်းစဉ်များနှင့် ပုံစံများ 
တိုရှိမင်းသမီး အအိကိုကို "Her Imperial Majesty Princess Aiko" အဖြစ် ပုံဖော်ထားသည်။ သူမ၏ တော်ဝင်မင်းသမီးဘွဲ့အမည်မှာ   ဖြစ်သည်။ 

 ဂုဏ်ထူးဆောင်များ 

 : 70x70px Grand Cordon of the Order of the Precious Crown (၂၀၂၁ ခုနှစ် ဒီဇင်ဘာလ ၅ ရက်)

 ကိုးကား 

 ပြင်ပလင့်များ 

 Imperial Household Agency ဝဘ်ဆိုဒ်တွင် ၎င်းတို့၏ ဘုန်းတော် ဧကရာဇ်နှင့် ဧကရီ
 ဧကရာဇ်မင်းမြတ် မင်းသမီး Aiko ဖွားမြင်ပြီးနောက် ၎င်းတို့၏ ဧကရာဇ်တော် တော်ဝင်မင်းသားနှင့် အိမ်ရှေ့တော် မင်းသမီးတို့၏ သတင်းစာရှင်းလင်းပွဲ
 ဧကရာဇ်ဘုရင်မ မင်းသမီး Aiko (2002) ၏ ပထမဆုံးမွေးနေ့ အထိမ်းအမှတ် သတင်းစာရှင်းလင်းပွဲ (အဖြေများ)
 BBC သတင်း | ဂျပန်မင်းသမီးအသစ်သည် လူအများနှင့်တွေ့ဆုံသည်။

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၂၀၀၁ မွေးဖွားသူများ
ကဏ္ဍ:ဂျပန်ဘာသာစကား ပါဝင်သော ဆောင်းပါးများ